钦定古今图书集成/明伦汇编/氏族典/第346卷 > 周全
## 钦定古今图书集成/明伦汇编/氏族典/第346卷 > 周全

按《元史周全传》：“全其先汝宁光州人，仕宋为武翼大
夫，广南西路马步军副总管。至元十二年，丞相伯颜
下江南，全率众来归。是年秋七月入觐，授明威将军。
明年，进兵福建。冬十月，从大军征广东，至韶州城下，
严攻具，率勇士先登，斩馘甚众。十二月，以游骑巡广
中，过灵星海石门，敌势甚张，全奋戈杀敌，乘胜夺其”
旗鼓，火其船。及诸军下广州，全功居多，授管军总管。
十五年，盗据赣州崖石山寨，全率兵讨平之，镇守龙
兴。二十年，以疾去官。大德九年卒。子祖瑞袭职。